**Pučko otvoreno učilište Donja Stubica**

Nova ulica 1

49240 DONJA STUBICA

Tel. / Fax. 049 / 286 – 133

www.pou-stubica.hr

Klasa: 400-02/22-01/01

Urbroj: 2113-02-23-07

Donja Stubica, 11. 04. 2023.

**Obrazloženje I. izmjene Financijskog plana**

**Pučkog otvorenog učilišta Donja Stubica**

* 1. **Osnovni podaci**

Razina: 21 – Proračunski korisnik proračuna Grada Donja Stubica

Broj RKP: 51685 Matični broj: 03039331 OIB: 43827410937

Šifra djelatnosti prema NKD u 2007.: 8559 (ostalo obrazovanje i poučavanje)

Osoba ovlaštena za zastupanje: Manuela Frinčić, ravnateljica

Djelokrug rada: Pučko otvoreno učilište Donja Stubica osnovano je temeljem Zakona o upravljanju javnim ustanovama u kulturi, a osnivač je grad Donja Stubica. U sastavu Pučkog otvorenog učilišta djeluje i Knjižnica. Osnovna svrha djelatnosti Pučkog otvorenog učilišta Donja Stubica očituje se u organiziranju raznih oblika formalnog i neformalnog obrazovanja odraslih i djece te omogućavanja pristupa znanju; razvijanju i unapređivanju svih oblika knjižničnog, kulturnog i umjetničkog stvaralaštva. Naglasak je na pomaganju pri oblikovanju i održavanju kulturnog identiteta zajednice uz dostupnost knjiga, organiziranju tematskih izložbi i kulturnih događanja.

Djelatnosti Pučkog otvorenog učilišta su: osnovnoškolsko obrazovanje odraslih, srednjoškolsko obrazovanje odraslih, knjižničko-čitaonička i informacijska djelatnost, ostvarivanje i promicanje multikulturnih, nacionalnih i interkulturnih vrijednosti, organiziranje kazališnih, glazbenih, estradnih, filmskih i drugih kulturno-umjetničkih programa vlastite produkcije ili u suradnji s drugim ustanovama, organiziranje i promicanje svih oblika kulturno-umjetničkog stvaralaštva, prikazivanje filmova (35 i 36 mm), iznajmljivanje video filmova, informatičko opismenjivanje mladeži, djece i odraslih, organiziranje tečajeva učenja sviranja pojedinih glazbenih instrumenata, tečajevi i poduka stranih jezika, javno informiranje, nakladnička djelatnost, proizvodnja i prodaja umjetničkih djela, suvenira, knjiga, audio i video materijala, pružanje ugostiteljskih usluga (pripremanje i usluživanje pićem i napitcima) polaznicima i posjetiteljima.

Cilj: Kontinuirana suradnja s kulturno-umjetničkim udrugama, ustanovama, gospodarskim subjektima u Gradu

Poseban cilj: unapređivanje postojećeg standarda kulturne djelatnosti i poticanje knjižnične i izdavačke djelatnosti, te posebna briga za udruge u kulturi i ustanove koje promiču i njeguju tradicionalne vrijednosti.

Tekući plan prihoda i primitaka planiran je u ukupnom iznosu od 93.690,00 eura, a s I. Izmjenom i dopunom iznosi 100.310,86 eura. U prihode je uključen donos viška prethodne 2022. godine u iznosu 10.664,33 eura, povećanje prihoda od Ministarstva kulture za nabavu knjižne građe u iznosu od 265,44 eura te povećanje prihoda od Grada Donja Stubica za nabavu računalnih programa 1.000,00 eura.

Rashodi su tekuće planirani u ukupnom iznosu od 93.690,00 eura, a s I. Izmjenom i dopunom iznose 100.310,86 eura.

# **PRIHODI i PRIMICI**

***Pomoći*** su tekuće planirane u iznosu od 3.318,07 eura (Ministarstvo kulture 2.654,46 eura, Krapinsko-zagorska županija 663,61 euro) a odnose na nabavu knjižne građe. I. izmjenom i dopunom povećane su za 265,44 eura od strane Ministarstva kulture te sada iznose 3.583,51 euro.

***Prihodi od imovine*** iznose 0,97 eura, a odnose se na kamate na depozite po viđenju. I. izmjenom i dopunom nisu se mijenjali.

***Prihodi od upravnih i administrativnih pristojbi, pristojbi po posebnim propisima i naknada*** su tekuće planirani u iznosu od 2.189,93 eura a odnose se na prihod od članarine knjižnice u iznosu od 1.659,04 eura, te na prihod od naplate zakasnine za knjige 530,89 eura. I. izmjenom i dopunom nisu se mijenjali naspram tekućeg plana.

***Prihodi od prodaje proizvoda i robe te pruženih usluga i prihodi od donacija*** - prihodi od pruženih usluga su tekuće planirani u iznosu od 12.263,59 eura, te se I. Izmjenom i dopunom nisu mijenjali naspram tekućeg plana. Prihodi od donacija u iznosu od 265,45 eura, odnosi se na primitak poklona knjiga od članova knjižnice i izdavača te se I. izmjenom i dopunom nisu mijenjali naspram tekućeg plana.

***Prihodi iz nadležnog proračuna*** su tekuće planirani u iznosu od 70.343,08 eura, a s I. izmjenom i dopunom iznose 71.343,08 eura.

1. **RASHODI i IZDACI**

Tekući plan rashoda i izdatakaplaniran je u ukupnom iznosu 93.690,00 eura, a s I. izmjenom i dopunom iznosi 100.310,86 eura. Rashodi su raspoređeni u Posebnom dijelu proračuna, po programima i aktivnostima, po ekonomskoj i funkcijskoj klasifikaciji, a prema Pravilniku o proračunskim klasifikacijama (NN 26/10, 120/13 i 1/20), te Zakonu o proračunu (NN 144/21).

**1025 Program: Javne potrebe u školstvu**

**A1025 01: Redovan rad pučkog otvorenog učilišta** – tekući plan iznosi 34.237,47 eura, te se I. izmjenom financijskog plana povećao za 2.006,94 eura, te iznosi 36.244,41 euro.

Planira se uvećanje slijedećih rashoda:

* 3113 Plaće za prekovremeni rad 200,00 eura – iz izvora 9631
* 3132 Doprinos za obvezno zdravstveno osiguranje 35,00 eura – iz izvora 9631
* 3212 Naknade za prijevoz s posla i na posao 60,00 eura zbog povećanja cijena voznih karata – izvor 9631
* 3221 Uredski materijal i ostali materijalni troškovi 421,98 eura – izvor 9631
* 3238 Računalne usluge 100,00 eura zbog povećanja ugovora i iznosa održavanja računalnih programa – izvor 31
* 3238 Računalne usluge 656,75 eura zbog povećanja ugovora i iznosa održavanja računalnih programa – izvor 9631
* 3239 Ostale usluge (usluge čišćenja) 336,39 eura zbog povećanje cijene čišćenja – izvor 9631
* 3299 Ostali nespomenuti rashodi (dodatni FINA certifikat) 26,82 eura – izvor 9631
* 3431 Bankarske usluge 300,00 eura zbog naplate POS uređaja – izvor 9631

Planira se umanjenje slijedećih rashoda:

* 3233 Usluge promidžbe 100,00 eura – izvor 31
* 3295 Pristojbe i naknade 30,00 eura – izvor 31

**K1025 01: Opremanje pučkog otvorenog učilišta** - tekući plan iznosi 1.911,22 eura, te se I. izmjenom financijskog plana povećao za 530,00 eura, te iznosi 2.441,22 euro.

Planira se povećanje rashoda za ulaganje u računalne programe konto 4262 za 500,00 eura – izvor 11

Planira se povećanje rashoda za nabavu mobitela 4222 za 30 eura – izvor 31

**1026 Program: Promicanje kulture – POU**

**A1026 01: Redovna djelatnost knjižnice** - tekući plan iznosi 50.984,79 eura, te se I. izmjenom financijskog plana povećao za 3.818,48 eura i iznosi 54.303,27 euro.

Planira se uvećanje rashoda:

* 3113 Plaće za prekovremeni rad 400,00 eura – iz izvora 9611
* 3132 Doprinos za obvezno zdravstveno osiguranje 70,00 eura – iz izvora 9611
* 3211 Službena putovanja 809,49 eura – iz izvora 9611
* 3211 Službena putovanja 100,00 eura – iz izvora 11
* 3212 Naknade za prijevoz s posla i na posao 130,00 eura zbog povećanja cijena voznih karata – izvor 9611
* 3222 Materijal i sirovine 70,00 eura zbog povećanja broja kulturnih manifestacija – izvor 9611
* 3237 Intelektualne usluge 726,66 eura zbog povećanja broja kulturnih manifestacija – izvor 9611
* 3238 Računalne usluge 756,75 eura zbog povećanja ugovora i iznosa održavanja računalnih programa – izvor 9611
* 3239 Ostale usluge (usluge čišćenja) 97,49 eura zbog povećanje cijene čišćenja – izvor 9611
* 3293 Reprezentacija 134,54 eura zbog povećanja broja kulturnih manifestacija – izvor 9611
* 3294 Članarine i norme 16,73 eura zbog povećanja cijene godišnje članarine – izvor 9611
* 3295 Pristojbe i naknade 80,00 eura za usluge javnog bilježnika – izvor 9611
* 3299 Ostali nespomenuti rashodi (dodatni FINA certifikat) 26,82 eura – izvor 9611

Planira se umanjenje slijedećih rashoda:

* 3232 Usluge tekućeg i investicijskog održavanja 100,00 eura – izvor 11

**K1026 01: Opremanje knjižnice i čitaonice** - tekući plan iznosi 6.556,52 eura, te se I. izmjenom financijskog plana povećao za 765,44 eura i iznosi 7.321,96 eura.

Planira se uvećanje rashoda:

* 4241 Knjige 265,44 eura – izvor 52
* 4262 ulaganje u računalne programe 500,00 eura – izvor 11

Ravnateljica

Manuela Frinčić, mag. bibl.